Die wêreld in foto’s – 29 Oktober 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Reddingswerkers deursoek die waters van Ujung Karawang, Indonesië, nadat ’n Lion Air-vliegtuig Maandag in die see neergestort het. Dié vliegtuig het in die see neergestort enkele minute nadat dit uit Indonesië se hoofstad opgestyg het. (Foto: Achmad Ibrahim, AP) Meisies van die Miao etniese groep stap om na ’n visvangkompetisie te kyk tydens ŉ koskultuurskou in die Gongdong-dorpie in Suid-China. (Foto: Huang Xiaobang, Xinhua) ’n Meisie besoek die 2018 Nasionale Kunsuitstalling vir kunsstudente in Oos-China se Shandong-provinsie. Dié uitstalling het Sondag afgeskop met meer as 420 kunswerke wat uitgestal word. (Foto: Liang Xiaopeng, Xinhua) Angela Merkel, die Duitse kanselier, praat Maandag met die sekretaris-generaal, Annegret Kramp-Karrenbauer, voor haar party by die hoofkantoor in Berlyn, Duitsland, vergader. (Foto: Markus Schreiber, AP) Besoekers kyk na ’n kaart van die Arno-rivier wat in die Tyrrheense-see invloei vanaf Florence wat deel vorm van die uitstalling, Leonardo Da Vinci’s Codex Leicester: Water, the Microscope of Nature. Dié uitstalling is in die Aula Magliabechiana van die Uffizi-galerye in Florence, Italië, te sien en sal op 30 Oktober open. Dié uitstalling dien as ’n voorskou vir die Leonardo-vieringe wat in 2019 sal afskop ter ere van die 500ste herdenking van Da Vinci se dood. (Foto: Claudio Giovannini, AP)